 Marka la is-barbar dhigo wax-iska-caabbinta Falastiiniyiinta iyo tan Lubnaaniyiinta waxaa aad u taag daran ta Falastiniyiinta, in kasta oo ay aadna u kala duwan yihiin, Xizbullaahi waxaa lagu tilmaamaa dowlad, dowlad ku hoos jirta oo looga jeedo in ciidamadiisu ay u dhisan yihiin qaabka ciidamada qaranka oo leh tababar, mushahar iyo saanad milateri oo la mid ah tan ay helaan ciidamada dowladdu, taas oo u fududaysay in uu si madax bannaan oo xor ah hawlgalladiisa u maamulo, isaga oo ka faaidaysanaya garoomada diyaaradaha, dekedaha iyo marinnada kala duwan ee dalka, dowladduna aanay awood u lahayn in ay ka joojiso, sidoo kale waxa uu leeyahay dowlado si buuxda u taageera dhinac dhaqaale, milateri iyo siyaasadeed intaba, waxaa ka mid ah dalka Iiraan oo taageero hiil iyo hooba leh si joogto ah ula garab taagan, waayo waa cudud milateri oo uu ku jihayn karo cidda uu doono, gaar ahaan u haysto in uu iskaga caabbiyo Muslimiinta Sunniga tirada badan ee dunida Carabta ka jira, isla markaana ah gacan uu ku gaadhi karo Israaiil oo aanu xad la lahayn. 